මේ දේවල්වලින් අංශු මාත්‍රයක්වත් අද සරත් ෆොන්සේකාට සිදුව නැහැ.දැන් සරත් ෆොන්සේකාගේ මානව හා ප්‍රජාතන්ත්‍රවාදී අයිතීන් රැක ගැනීමට කිඹුල් කඳුළු හෙළන බලවේග එදා හෙක්ටර් කොබ්බෑකඩුව හා ඩෙන්සිල් කොබ්බෑකඩුව වෙනුවෙන් පෙනී සිටියේ නැහැ.ඒ වෙනුවෙන් ශ්‍රී දළදා මාලිගාවේ මහමළුවේ තබා ගමේ හන්දියේ ඇති කපුටු බෝධියක් ළඟවත් සත්‍යග්‍රහ කරන්න මේ අය ඉදිරියට ආවේ නැහැ.පසුගිය කාලය පුරාම අපේ රටට එරෙහිව අමූලික බොරු ප්‍රචාර කරමින් ලෝකය ඉදිරියේ රට අපකීර්තියට පත් කිරීමේ ක්‍රියාවලියේ තවත් එක් නින්දිත උත්සාහයක් සරත් ෆොන්සේකා අත්අඩංගුවට පත්වීම හරහා ක්‍රියාත්මක වී ඇත.බලලෝභී දේශද්‍රෝහී දේශීය හා විදේශීය කුමන්ත්‍රණකරුවන්ගේ අරමුණු ඉටුකර ගැනීම සඳහා කවරාකාරයක හෝ ඉඩක් නොතබමින් පවතින යථාර්ථය වටහා ගෙන මෙරට බුද්ධිමත් මහසඟරුවන හා ජනතාව කටයුතු කරනු ඇතැයි විශ්වාස කරමි.